Nafarroako Parlamentuko Mahaiak, 2017ko urriaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Asunción Fernández de Garayalde Lazkano Sala andreak aurkeztutako galdera, jakiteko ea zer ondoriotara heldu diren 209/1991 Foru Dekretua aldatzeko zirriborroa berrikuste aldera sortutako talde eragilea eta berariazko taldeak, eta ea noizko aurreikusten den araudi berria.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 30ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Asun Fernández de Garaialde y Lazkano andreak honako galdera hau aurkezten du, Nafarroako Gobernuak Osoko Bilkuran ahoz erantzun dezan:

Eskubide Sozialetako Departamentuak talde parlamentario honi emandako informazioaren arabera, talde eragile bat sortu zen, 209/1991 Foru Dekretua aldatzeko zirriborroa berrikuste aldera, bai eta beste zenbait berariazko talde ere Zerbitzu Sozialetako kudeatze-esparru bakoitzean, errekurtsoak berrikusteaz arduratze aldera.

Analisia egin ostean, parte-hartze prozesu bat abiaraziko zen ukitutako eragileekin, arreta-ratioak eta langile-beharrizanak aztertzeko, eta ondoren araudi berri bat prestatuko zen.

Hori dela-eta, honako hau jakin nahi dugu:

Zer ondoriotara heldu dira talde eragile hori eta berariazko taldeak? Noizko aurreikusten da araudi berria?

Iruñean, 2017ko urriaren 24an

Foru parlamentaria: Asun Fernández de Garaialde